**Forslag til studentassistentordning ved ISS - høsten 2021**

Per 12.02.2021

ISS ønsker å fortsette med stundentassistentordningen for nye studenter høsten 2021, med nødvendige justeringer og tilpasninger.

Erfaringen fra høsten 2020 viste at det er nødvendig med en tydeligere ramme rundt ordningen, slik at assistentene får en mer oversiktlig jobb og studentene vet bedre hva assistentenes rolle er. Samtidig bør det være noe fleksibilitet, for gode initiativ og ideer, og i tilfelle smittevern krever omlegging. En tidlig og tydelig forventningsavklaring bør være på plass allerede ved velkomstmøte i studiestart.

**Hvem er studentassistene?**

Studentassistenter er studenter fra samme program som bidrar til at nye studenter finner seg til rette i studiet ved å hjelpe til å organisere kollokviegrupper, informere om praktiske ting om studiehverdagen, og legge til rette for sosiale møteplasser.

* **Navn.** Vi trenger et navn som er forståelig for studentene, vi jobber med saken.
* **Rekruttering**. Vi ønsker å rekruttere 5.semesters studenter fra de respektive bachelorprogram. Ved rekruttering annonserer vi mulighet for 1-2 grupper, endelig antall avklares etter påmeldingsfrist for studentene.
* **Omfang:** Oppdraget omfatter 20 timer per gruppe, pluss 4 timer opplæring.

**Hvem gjelder ordningen for?**

Ordningen skal gjelde for alle studenter som tar innføringsemner på bachelornivå på ISS.

* **Påmelding til ordningen**. Ordningen vil annonseres ved studiestart, men påmeldingen vil skje etter første forelesning. På denne måten kan emneansvarlige bidra til promotering og forventningsavklaring, vi får bedre oversikt over antall studenter som deltar, og sikrer entusiasme blant deltakerne. Obs! Vi kan vurdere å dele semesteret i to bolker, med to påmeldingsperioder, for å sikre deltakelse og deltakelse jevnt over semesteret.

**Hvilke aktiviteter inngår i studentassistentordning?**

* **Oppstarthjelp med kollokvier**: Sørge for at alle har tilbud om kollokvier, hjelpe studentene i gang. (2 timer)
* **Survival kit**: gi studentene skikkelig oversikt over praktisk info, hvor de får informasjon om studiet, hvordan Canvas og andre digitale verktøy fungerer på sitt fag osv. (2 timer)
* **Lunsjtreff**: gruppa møtes til lunsj i kantina. Hensikten er å spise og småprate. Et holdepunkt for møtested. (til sammen 5 timer)
* **Studieteknikk**: Tips om hvordan studere ved UiO (se tips fra KULKOM). Uformelt og sosialt. (2 timer)
* **Fagkveld på ISS:** ISS arrangerer noen fagkvelder. Studentassistentens oppgave er å mobilisere sin gruppe til å delta, ta dem imot når de kommer slik at de har noen å henge sammen med. Dette gjør vi to ganger i løpet av semesteret, for samtlige programmer, ikke så farlig når og hvilket tema (2 x 3 timer). Håpet er da at studentene også vil dukke opp på øvrige.

Dette blir til sammen 17 timer. I tillegg kommer det 1-2 time til ymse organisering, og en time ekstra til tilpasninger/eget initiativ. Totalt 20 timer per gruppe. Aktivitetene legges opp litt tett i begynnelsen av semesteret.

**Forslag til aktivitetsplan H21**:

|  |  |  |  |
| --- | --- | --- | --- |
| **Ca tidspunkt** | **Aktivitet** | **Målsetting** | **Timer uttelling studentassistenter** |
| Uke 34 | **Survival kit:** Hvordan funker ting? Hvordan får du informasjon? Canvas, SV-infosenter, emnesider, SI-fra ordning, … | Få dem til å skjønne praktiske greier | 2 |
| Uke 35 | **Oppstarthjelp med kollokvier** Organisere kollokvie, i direkte tilknytning til seminar/samling | Alle skal ha tilbud om kollokvie. | 2 |
| Uke 35 | **Lunsjtreff** | Sosial møteplass | 1 |
| Uke 36 | **Fagkveld, U1\*** | Sosialt kamuflert som fag | 3 for SOS, andre frivillig |
| Uke 37 | **Lunsjtreff** | Sosial møteplass | 1 |
| Uke 38 | **Studieteknikk** | Hjelpe til faktisk å hjelpe med studieteknikk. | 2 |
| Uke 38 | **Fagkveld, U1\*** | Sosialt kamuflert som fag | 3 for SGO, andre frivillig |
| Uke 39 | **Lunsjtreff** | Sosial møteplass | 1 |
| Uke 40 | **Fagkveld, U1\*** | Sosialt kamuflert som fag | 3 for UTV/KULKOM, andre frivillig |
| Uke 43 | **Lunsjtreff** | Sosial møteplass | 1 |
| Uke 44 | **Fagkveld, U1\*** | Sosialt kamuflert som fag | 3 for SOS, andre frivillig |
| Uke 47 | **Lunsjtreff** | Sosial møteplass | 1 |
| Uke 48 | **Fagkveld, U1\*** | Sosialt kamuflert som fag | 3 for SGO, andre frivillig |

**(\*) Fagkvelder:** arrangeres av ISS i samarbeid med PU. En fast vitenskapelig holder et innlegg, og så åpnes det for diskusjon etc. Kanskje noen kommenterer etc. Tema må være litt tiltrekkende og aktuelt, innleder må være igjen i salen litt etterpå for å skravle litt. Tema bytter på mellom programmene, men annonseres bare med tema, så det er åpent for alle. Antall og fordeling av fagkvelder avtales i samarbeid med PU.